OpenLLM-France/wikimedia huggingface dataset:
# Jefferson udalerria, Pike konderria (Indiana)

Jefferson udalerria Ameriketako Estatu Batuetako Indiana estatuko udalerri bat da, Pike konderrian. Azken zentsuaren arabera 1.797 biztanle zituen, 53.13 milia karratu (137.6 km$^2$) eremuan.

## Ekonomia

2020ko zentsuaren arabera, Jefferson udalerriak 780 etxebizitza zeuden. Per capita diru-sarrerak 32.684 estatubatuar dolar ziren.

## Kanpo estekak

* Datuak: Q6175671
* Multimedia: Jefferson Township, Pike County, Indiana / Q6175671
# Jefferson udalerria, Polk konderria (Iowa)

Jefferson udalerria Ameriketako Estatu Batuetako Iowa estatuko udalerri bat da, Polk konderrian. Azken zentsuaren arabera 14.265 biztanle zituen.

## Ekonomia

2020ko zentsuaren arabera, Jefferson udalerriak 4457 etxebizitza zeuden. Per capita diru-sarrerak 56.313 estatubatuar dolar ziren.

## Kanpo estekak

* Datuak: Q9040741
# Jefferson udalerria, Richland konderria (Ohio)

Jefferson udalerria Ameriketako Estatu Batuetako Ohio estatuko udalerri bat da, Richland konderrian. Azken zentsuaren arabera 4.905 biztanle zituen, 36.5 milia karratu (95 km$^2$) eremuan.

## Ekonomia

2020ko zentsuaren arabera, Jefferson udalerriak 2121 etxebizitza zeuden. Per capita diru-sarrerak 30.226 estatubatuar dolar ziren.

## Kanpo estekak

* Datuak: Q6175677
* Multimedia: Jefferson Township, Richland County, Ohio / Q6175677
# Itziar Iratzagorria

Itziar Iratzagorria (Urduliz, Bizkaia, 1977ko apirilaren 17a) politikaria da.
2023ko ekainaren 17an Urdulizko alkate bilakatu zen, 2023ko maiatzaren 28ko udal hauteskundeetan, Euskal Herria Bildu koalizioaren hautagaitza gailentzearen ondorioz eta Elkarrekin Podemosen babesari esker.

## Biografia

Urdulizen biztanleriak gorakadak (2023an 3.684 biztanle izatetik 2023an 5.164 izatera igaro zen) Udalbatzaren aldaketa sortu zuen gakoetako bat izan zen, izan ere, ordezkarien kopurua 11tik 13ra igo zen. Horrela, 2023ko maiatzaren 28ko hauteskundeetan EAJk bere sei zinegotziei eustea lortu zuen arren, ez zion balio izan Alkatetza atxikitzeko, koalizio abertzaleak beste sei lortu baitzituen, 2019ko hauteskundetan baino bi gehiago. Modu horretan eta Elkarrekin Podemosen babesari esker, 2023ko ekainaren 17tik aurrera EH Bilduko Itziar Iratzagorriak hartu zuen bere gain alkate kargua.

## Erreferentziak

* 1 2 «EH Bilduko Itziar Iratzagorriak jaso du aginte-makila Urdulizen - Urduliz» Hiruka.eus (Noiz kontsultatua: 2023-07-06).
* ↑ López, Alejandro. (2023-06-17). «Itziar Iratzagorria, de EH Bildu, se convierte en alcaldesa de Urduliz gracias a los votos de Elkarrekin Podemos» Deia (Noiz kontsultatua: 2023-07-06).
* ↑ «Hego Euskal Herriko alkatetzen mapa, herriz herri eta alderdiz alderdi» EITB 2023-06-18 (Noiz kontsultatua: 2023-07-06).
* ↑ Digital, Confidencial. (2023-06-17). «EH Bildu arrebata al PNV la Alcaldía de Urduliz (Vizcaya) tras el apoyo del único concejal de Podemos» Confidencial Digital (Noiz kontsultatua: 2023-07-06).

## Kanpo estekak

* Elkarrizketa: Zerbitzuak biztanleen neurria jartzea El Correo, 2023.05.16
* Elkarrizketa: Urteak geldirik daramatzan osasun-zentro berriaren eraikuntza bultzatu nahi dugu Hiruka 2023.05.23
* Datuak: Q120411116
* Multimedia: Itziar Iratzagorria / Q120411116
# Itziar Leemans

Itziar Leemans (Donibane Lohizune, Lapurdi, 1983) euskal zinemagilea da. 2023an ZINEBI65 edizioko Sail Ofizialeko Euskal Zinemaren Sari Nagusia jaso zuen, Ximinoa dokumentalarekin.

## Biografia

Leemansek Toulouseko Unibertsitatean Historia eta Artearen Historia ikasi zituen. 2012an Kubako San Antonio de los Bañoseko EICTV (Zinema eta Telebistako Nazioarteko Eskolan) Argazkilaritza espezialitatea bukatu zuen.

## Ibilbidea

2012ko abuztutik Argazki-zuzendari librea da eta 2014ko urritik 3RD EYErena ere bai.
2022ko uztailean Ipar Euskal Herriko beste hiru zinemagilerekin bildu zen, bakoitzaren esperientziaren eta xedeen inguruan hitz egiteko. Lanbidea euskaraz egiteak zer arazo dakartzan azaleratu zen. Zinemagile hauek izan zituen lagun: Maia Iribarne Olhagarai (Bañolet, 2023), Elsa Oliarj-Ines (Dans leur jeunesse il y a du passé, 2014; Basahaideak, 2017; Nortarzünak), eta Eñaut Castagnet (Non, 2016; Nire eguneroko maitea, 2020; Muga, 2022) lekuko zinemagilea.
2023an ZINEBI65 edizioko Sail Ofizialeko Euskal Zinemaren Sari Nagusia irabazi zuen, euskaraz eta frantsesez den Ximinoa dokumentalarekin. (Itziar Leemans, Euskadi / Frantzia, 2023)
Epaimahaiaren iritziz “errealitate isil eta bortitz batekin alderatzeagatik”.
   Epaimahaiak adierazi duenez, “bere apustu formal eta estetikoaren argitasuna alde batera utzi gabe, film laburrak poliki-poliki giro klaustrofobiko batean murgiltzen gaitu, eta protagonistak nahitaez esnatzen du, klase-kontzientzia hartzean”.

## Lanak

* El Castillo (Kuba, 2011)
* Awari (Kuba, 2012),
* Trópico Siberia (Kuba, 2011) fikziozko laburmetraia
* Medusa (Kuba, 2012) fikziozko laburmetraia.
* Parc Lenin, 2015
* Bainera, 2018
* Boca Ciega, 2021, fikziozko film laburra
* Olatuak (2022) bere hirugarren dokumental luzea
* Ximinoa, 2023
* Agurra (?), fikziozko lehen film luzea

## Sariak eta aintzatespenak

* 2023an ZINEBI65 edizioko Sail Ofizialeko Euskal Zinemaren Sari Nagusia irabazi zuen, Ximinoa dokumentalarekin.

## Erreferentziak

* 1 2 3 Mallona, Olatz Enzunza. (2023-11-18). «‘Beyond the Other Shore’ film laburrak irabazi du Zinebiko sari nagusia» Berria (Noiz kontsultatua: 2023-11-18).
* 1 2 (Gaztelaniaz) «Itziar Leemans» Retina Latina (Noiz kontsultatua: 2023-11-17).
* ↑ ISSN https://www.linkedin.com/in/itziar-leemans-152a78101/..
* 1 2 3 4 5 Elkegarai, Leire Casamajou. (2023-11-17). «Herriko zinema, euskaraz» Berria (Noiz kontsultatua: 2023-11-17).
* 1 2 3 4 5 6 7 Imaz, Andoni. (2023-11-17). «Del Campo, Herguera, Leemans eta Perez Sañudo, Kimuak-en katalogoan» Berria (Noiz kontsultatua: 2023-11-17).
* 1 2 (Gaztelaniaz) DEIA. (2023-11-17). «Una película de Singapur y otra sobre la guerra de Ucrania ganan el festival Zinebi» Deia (Noiz kontsultatua: 2023-11-17).
* ↑ «SINGAPURKO ZINEMA BERRIAK ETA UKRAINAKO GERRAREN IZUGARRIKERIARI BURUZKO IKUSPEGI HUMANISTAK, ZINEBIREN 65. EDIZIOKO SAIL OFIZIALEKO SARI NAGUSIAK LORTU DITUZTE – ZINEBI» zinebi.eus (Noiz kontsultatua: 2023-11-17).

## Kanpo estekak

* Datuak: Q123472184
* Multimedia: Itziar Leemans / Q123472184
# Itziar Imaz Artazcoz

Itziar Imaz Artazcoz (Gares, Nafarroa Garaia, 1980ko azaroaren 10a) langilea eta politikaria da.
Garesko alkate bilakatu zen, 2023ko udal hauteskundeen ondoren, Euskal Herria Bildu koalizioaren hautagaitza gailentzearen ondorioz.

## Biografia

Itziar Imaz Artazcoz material elektrikoko enpresa bateko langilea da, eta 8 urte daramatza enpresa-batzordeko ordezkari gisa.2022ko maiatzetik 2023ko maiatzera Garesko udalean zinegotzi jardun zuen.2023an Alkate izateko hautagai aurkezpenean honako adierazpenak egin zituen:
   Azken zortzi urteotan, Oihan Mendo buru dela, herriari ahotsa eman zaion Gares berritu, parte-hartzaile, justu, euskaldun eta kolektiboa eraiki dugu. Horrela jarraituko dugu, herri gisa jasangarritasunean, bizigarritasunean, subiranotasunean eta pertsona guztientzako eskubideetan aurrera egiteko dugun potentziala zorroztuz.
2023ko ekainaren 17an Itziar Imaz Artazcozek (EH Bildu) gehiengo absolutua ziurtatuta zuen Garesko alkate izateko, baina zazpi boto horiez gain, harrigarria bada ere, UPNko lau ordezkarietatik hiruk aldeko emanda hamaika lortu zituen. Yolanda Tejero UPNko zerrendaburuak boto bakarra lortu zuen.
Egoera horren aurrean, UPNk iragarri zuen kanporatze espedientea irekiko ziela EH Bilduri botoa eman zioten Garesko hiru zinegotziei.
Yolanda Tejero eta Carmen Soto zinegotziek dimisioa eman zuten, eta alderdia utzi. Tejero UPNren zerrendaburua izan zen, eta Soto, zerrendan laugarrena. UPNk lau zinegotzi lortu zituen maiatzaren 28ko udal hauteskundeetan. Alderdiak jakinarazi zuen Carmen Esain Moreno eta Francisco Martinez Nicolasek ordezkatuko dituztela Tejero eta Soto; zerrendako bosgarrenak eta seigarrenak, alegia.
EH Bilduren aldeko botoa eman zuen hirugarren zinegotzia Alberto Azeldegi Apestegia da. UPNk azaldu zuen mezu bat bidali ziola Azeldegiri, zinegotzi akta itzul zezan.

## Erreferentziak

* ↑ Muñoz, Sheyla. (2023-06-17). «UPN abre expediente de expulsión a tres concejales de Puente la Reina por votar a EH Bildu» diariodenavarra.es (Noiz kontsultatua: 2023-06-19).
* ↑ Urieta, Virginia. (2023-02-04). «EH Bildu ratifica las candidaturas de otros dieciséis municipios en Navarra» Diario de Noticias de Navarra (Noiz kontsultatua: 2023-06-19).
* ↑ Actual, Pamplona. (2023-03-05). «Itziar Imaz Artazcoz, candidata de EH Bildu a la Alcaldía de Puente la Reina» Pamplona Actual (Noiz kontsultatua: 2023-06-19).
* ↑ «EH Bildu: Imparable. Nafarroa» geldiezina.ehbildu.eus (Noiz kontsultatua: 2023-06-19).
* ↑ Muñoz, Sheyla. (2023-06-17). «UPN abre expediente de expulsión a tres concejales de Puente la Reina por votar a EH Bildu» diariodenavarra.es (Noiz kontsultatua: 2023-06-19).
* ↑ Urain, Jon O.. (2023-06-20). «Garesen EH Bildu babestu zuten bi zinegotziek UPN utzi dute» Berria (Noiz kontsultatua: 2023-06-20).

## Kanpo estekak

* EKITALDIA Garesen Itziar Imaz alkategaiarekin 2023. YouTube
* Datuak: Q119727356
# Itziar Laka

Itziar Laka Mugarza (Bilbo, 1962ko otsailaren 2a) Euskal Herriko Unibertsitateko irakasle katedraduna da, Letretako Fakultatean, Hizkuntzalaritza eta Euskal Ikasketak sailean.
1990an tesia defendatu zuen Massachussetts-eko Institutu Teknologikoan, eta geroago irakasle izan da New Yorken, Vienan, Utrecht-en, Napolin eta Río de Janeiro-n. Gogo Elebiduna ikertaldeko ikertzaile nagusia da. Bere ikerketak hizkuntzalaritza teorikoa eta psiko/neurolinguistikako metodo esperimentalak uztartzen ditu, hizkuntzaren irudikapen eta prozesamendu neurala argitzeko, batik bat sintaxia eta elebitasunaren inguruan. Hainbat ikerketa-proiektu zuzendu ditu hizkuntzarako gaitasuna noiz garatzen den eta elebakarren eta elebidunen burmuinetan dauden ezberdintasunei buruz ikertzeko.
Euskaltzain urgazlea da 2006tik, eta 2013an euskaltzain osoa izateko proposatua izan zen. Euskarazko gramatika deskribatu zuen ingelesez 1996an argitaratu zuen liburu batean. Euskal komunitate zientifikoaren Inguma datu-basean, berak idatzitako 50 lan baino gehiago agertzen dira.
Jakiunde Euskal Herriko Zientzia, Arte eta Letren Akademiako kidea da.

## Sariak eta aintzatespenak

* 2024ko maiatzean Eusko Ikaskuntza-LABORAL Kutxa Humanitate, Kultura, Arte eta Gizarte Zientzien saria jaso zuen, besteak beste, euskararen eta Euskal Herriaren garapen zientifiko eta kulturala sustatzeagatik.

## Erreferentziak

* ↑ Itziar Laka Gogo elebiduna ikertaldea
* ↑ Zientzialari (5) – Itziar Laka Zientzia Kaiera (2014-0425)
* ↑ Aitziber, Agirre Ruiz de Arkaute. (2021-06-01). «“Euskaldunontzat guztiz estrategikoa da elebitasuna zientifikoki ulertzea”» Elhuyar aldizkaria (Noiz kontsultatua: 2021-06-04).
* ↑ «Itziar Laka eta Jabier Kaltzakorta, euskaltzain oso izateko hautagaiak», Plazaberri, Euskaltzaindia.
* ↑ A Brief Grammar of Euskara liburuaren pdf bertsioa (1996)
* ↑ Itziar Laka Mugarza irakaslearen produkzioa Inguma datu-basearen arabera (>50 produktu)
* ↑ (Gaztelaniaz) Echevarría, Jan. (2024-05-17). «Itziar Laka saritu dute euskara maila zientifiko gorenean jartzeagatik» El Correo (Noiz kontsultatua: 2024-05-21).

## Ikus, gainera

* Euskaltzaindia

## Kanpo estekak

* Itziar Laka Mugarza Euskaltzaindiaren webgunean.
* Itziar Laka Mugarza Jakiunde.eus webgunean.
* Itziar Laka Twitter sare sozialean.
* Itziar Laka Linkedin sare sozialean.
* Itziar Lakaren argitalpenak Inguma.eus datu basean.
* Datuak: Q28653768
# Jiangbei barrutia (Chongqing)

Jiangbei barrutia (江北区 txinera sinplifikatuz, Jiāngběi Qū pinyineraz), Chongqing osatzen duten barrutietako bat da. 2006ko erroldaren arabera, 500.000 biztanle bizi ziren 221,28 kilometro koadroko azaleran, hortaz, barrutiaren dentsitatea 2.260 biztanle/km2 da. Chongqingeko barrutirik jendetsuena da Yuzhongen atzetik.

## Inguru naturala eta kokapena

Jiangbei barrutia, Chongqingeko hirigunearen erdian dago, Yangtze ibaiaren iparraldean dago, Chongqing erdigunetik iparraldera.
Barrutiaren mugak honakoak dira: Yubei barrutia iparraldean, Nan'an barrutia eta Yuzhong barrutia hegoaldean, Banan barrutia hegoaldean, eta Shapingba barrutia mendebaldean.

## Garraiobide eta azpiegiturak

* Chongqingeko aireportuak, bi terminal ditu, bata Txina barruko hegaldientzako eta bestea nazioarte mailako hegaldientzako.

## Ondasun nabarmenak

* Chongqingeko Antzokia, Yangtze ibaiaren ondoan dagoen antzoki berria 2009an zabaldu zuten.

## Ikus, gainera

* Chongqingen banaketa administratiboa

## Kanpo estekak

* (Txineraz) Jiangbei barrutiko gobernuaren webgunea.
* (Ingelesez) Jiangbei CBD finantza barrutiaren plangintza erakusten duen bideoa.
* (Ingelesez) Chongqingeko aireportuari buruzko informazioa.
* Datuak: Q249712
* Multimedia: Jiangbei District, Chongqing / Q249712
# Jianghan Barrutia

Jianghan Barrutia (txinera sinplifikatuz: 江汉区; pinyineraz: Jiānghàn Qū), Wuhan osatzen duten barrutietako bat da. 2005eko erroldaren arabera, 460.000 biztanle bizi ziren 33,0 kilometro koadroko azaleran.

## Ikus, gainera

* Wuhanen banaketa administratiboa

## Kanpo estekak

* (Txineraz) Jianghan barrutiko gobernuaren webgunea.
* Datuak: Q747296
* Multimedia: Jianghan District / Q747296
# Jiangjin Barrutia

Jiangjin Barrutia (江津区 txinera sinplifikatuz), Chongqing osatzen duten barrutietako bat da. 2006ko erroldaren arabera, 1.460.000 biztanle bizi ziren 3.200 kilometro koadroko azaleran, hortaz, barrutiaren dentsitatea 456 biztanle/km2 da.

## Inguru naturala eta kokapena

Barrutiaren mugak honakoak dira: Jiulongpo Barrutia eta Dadukou Barrutiak iparraldean, Banan Barrutia ipar-ekialdean, Qijiang Konderria hego-ekialdean, eta Sichuan eta Guizhou probintziak hegoaldean.

## Ikus, gainera

* Chongqingen banaketa administratiboa

## Kanpo estekak

* (Txineraz) Jiangjin barrutiko gobernuaren webgunea.
* Datuak: Q201723
* Multimedia: Jiangjin District / Q201723
# Jiangcheng barrutia

Jiangcheng barrutia (txinera tradizionalez: 江城区) Txinako barruti bat da, Yangjiang barruan. Azken zentsuaren arabera 723.600 biztanle zituen 779.66 azaleran banatuta.

## Kanpo estekak

* Datuak: Q1338583
* Multimedia: Jiangcheng District / Q1338583
# Jiangdong

Jiangdong, literalki "ibaiaren ekialdea", Txina hego-ekialdean kokatutako eskualde baten izena da. Zehazkiago Yangtzetik hego-ekialdean kokatua, egungo Jiangsu probintziaren hegoaldean eta Zhejiangaren iparraldean.

## Historia

Historikoki, Jiangdong terminoa Wu Erresumaren ordezko izendapena izan zen Hiru Erresumen garaian. Bi terminoek Txinako hegoaldeari egiten diote erreferentzia, baina Jiangdong-ek alderdi geografikoa azpimarratzen du, eta Wu-k eskualdeko Han dinastiaren aurreko tradizioa azpimarratzen du.

## Bertan jaiotakoak

Sun Tzu estratega ospetsua jaio zen bertan, baita Sun Jian eta Sun familiako hainbat kide ere. Wu erreinuaren abiapuntua izan zen. Sun Cek konkistatu zuen, bereziki lurraldea okupatu zuten, Liu Yao, Yan Baihu eta Wang Lang gerra jaunak garaituz.

## Kanpo estekak

* Jiandong mapa.
* Datuak: Q7223981
# Jiangdu barrutia

Jiangdu barrutia (txinera tradizionalez: 江都区) Txinako barruti bat da, Yangzhou barruan. Azken zentsuaren arabera 1.017.000 biztanle zituen 1329.9 azaleran banatuta.

## Kanpo estekak

* Datuak: Q1334036
* Multimedia: Jiangdu District / Q1334036
# Jianggan Barrutia

Jianggan Barrutia (txinera sinplifikatuz: 江干区; pinyineraz: Jiānggān Qū), Hangzhou osatzen duten barrutietako bat da. 2005eko erroldaren arabera, 404.000 biztanle bizi ziren 210,22 kilometro koadroko azaleran.

## Ikus, gainera

* Hangzhouren banaketa administratiboa

## Kanpo estekak

* (Txineraz) Jianggan barrutiko gobernuaren webgunea.
* Datuak: Q1334275
* Multimedia: Jianggan District / Q1334275
# Jiangbei barrutia (argipena)

Jiangbei barrutia Txinako Herri Errepublikako hainbat toki izan daiteke:
* Jiangbei barrutia: Chongqing udal probintzian dagoen barrutia.
* Jiangbei barrutia: Zhejiang probintziako Ningbo hirian dagoen barrutia.
* Jiangbei barrutia: Guangdong probintziako Meizhou hirian dagoen barrutia.

## Ikus, gainera

* Jiangbei
# Jiangchuan barrutia

Jiangchuan barrutia (txinera tradizionalez: 江川区) Txinako barruti bat da, Yuxi barruan. Azken zentsuaren arabera 253.295 biztanle zituen 808 azaleran banatuta.

## Kanpo estekak

* Datuak: Q1200602
* Multimedia: Jiangchuan District / Q1200602
# Jianghai barrutia

Jianghai barrutia (txinera tradizionalez: 江海区) Txinako barruti bat da, Jiangmen barruan. Azken zentsuaren arabera 278.200 biztanle zituen 109.16 azaleran banatuta.

## Kanpo estekak

* Datuak: Q1199783
* Multimedia: Jianghai District / Q1199783
# Joseba Segura

Joseba Segura Etxezarraga (Bilbo, 1958ko maiatzaren 10a) bizkaitar apaiz katoliko eta psikologoa da. 1985ean ordenatua, Ekuadorren misiolari aritu zen. 2019an Frantzisko aita santuak Bilboko gotzain laguntzaile izendatu zuen. 2021ean Bilboko gotzaina izendatu zuten.

## Kanpo estekak

* Ane Lópezen elkarrizketa Bilbao aldizkarian, 2021eko abuztuan.
* Datuak: Q61703509
* Multimedia: Joseba Segura Etxezarraga / Q61703509
# Joseba Santamaría

Joseba Santamaría Rekarte (Iruñea, 1964ko martxoaren 8a) nafar kazetari eta idazlea da.
Nafarroako Unibertsitatean kazetaritza ikasi ondoren, El Mundo, Navarra Hoy eta Diario de Noticiasen lan egin du. Azken egunkarian egungo zuzendaria da.
# Joseba Salegi

Joseba Salegi Ziordia (Altsasu, 1957ko urtarrilaren 5a -) nafar zinema zuzendari laguntzailea da. 1999an, bere film luze bakarra zuzendu eta idatzi zuen: Ione, igo zerura.

## Biografia

Automobil-maisutza ikasketak burutu zituen Gasteizen. Garai hartan, zinemak erakarrita, S-8mmtako zenbait lan egin zituen. Horrela, 1976. urtean, Nafarroako Aurrezki Kutxaren babesarekin, Alsasua, folclore y tradición dokumental amateurra filmatu zuen. Esperientzia honi esker, Madrilera joan zen zinema ikastera.

## Filmografia (zuzendari laguntzailea)

* Arriya (2011)
* Zigortzaileak (2010)
* Zorion perfektua (2009)
* Ahots ona (2006)
* A golpes (2005)
* El coche de pedales (2004)
* Ilegal (2003)
* Entre cien fuegos (2002)
* La noche del escorpión (2002)
* Los pasos perdidos (2001)
* Golpe de estadio (1998)
* Todo está oscuro (1997)
* Fotos (1996)
* Maité (1994)
* El invierno en Lisboa (1991)
* El anónimo... ¡vaya papelón! (1990)
* Miss Caribe (1988)

## Erreferentziak

* ↑ Euskadiko Filmategia. Salegi Ziordia, Joseba. .
* Datuak: Q12260764
# Joseba Torre

Joseba Torre Alonso (Bilbo, Bizkaia, 1968 -) bizkaitar musikagilea da.

## Biografia

Bilboko J.C. de Arriaga Kontserbatorioan eta J. de Antxieta Musika Ikasketa Zentroan egin zituen lehen Musika ikasketak. Parisko Musika Kontserbatorio Nazionalean Konposizio eta Orkestra Zuzendaritza ikasketak egin zituen. Musikologian lizentziatu zen Paris VIII Unibertsitatean, eta hainbat ikastaro egin ditu musika, informatika eta elektronikaren inguruan.
Arlo horretan egin zituen lehen lanak, Espainian, Frantzian eta Ingalaterran. Gaurko Musikaren Nazioarteko Elkarteak eta Unescoren Konpositoreen tribunak behin baino gehiagotan aukeratu dute Espainia ordezkatzeko.
Pablo Sorozabal Nazioarteko Lehiaketa irabazi zuen 1992an, eta besteak beste, Radio Nacional de Españak eskaintzen duen Ojo Crítico eta Eusko Jaurlaritzaren Musikaste sariak jaso ditu.
Hainbat lehiaketatan epaimahaikide izan da, eta Euskal Herriko Musikagileen Elkarteko lehendakaria da gaur egun.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260766
# Joseba Urizar

Joseba Urizar Irazabal (Elorrio, Bizkaia, 1964ko martxoaren 5a - 2021eko ekainaren 24a) euskal idazlea izan zen. Euskal Filologiako lizentziaduna, ikasketak Euskal Herriko Unibertsitatearen Arabako campusean eginda.

## Lanak
### Poesia

* Gizaeuropa (1986, Susa), Omar Nabarro ezizenarekin izenpetu zuen Edorta Jimenez mundakarrarekin batera.
* Girovago (1992, Eusko Jaurlaritza). Poesiako akzesita jaso zuen, 1991ko Euskadi Literatura Sarietan. Giuseppe Ungaretti italiar idazlearen Girovago poemaren omenez eman zion izenburua, Ungaretti baitzuen poetarik gustukoena Urizarrek.

### Itzulpena

* El juguete, el niño, el educador : roles del objeto en el desarrollo del niño y en el trabajo pedagógico (1996, Mensajero), Francis Campagne idazlearena, Joseba Urizarrek frantsesetik gaztelaniara itzulia.

## Erreferentziak

* 1 2 Zabala, Juan Luis. «Euskal poesiako sinbolismoa ikertzen» Euskaldunon Egunkaria 1993-05-22 (Noiz kontsultatua: 2021-06-24).
* ↑ «1991. urteko Euskadi literatura sariak», Euskadi.eus.
* ↑ «El juguete, el niño, el educador : roles del objeto en el desarrollo del niño y en el trabajo pedagógico : Francis Campagne : 9788427120112» www.bookdepository.com (Noiz kontsultatua: 2021-06-24).

## Kanpo estekak

* «Joseba Urizar», Literaturaren Zubitegia.
* Datuak: Q12260767
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Joseba Permach

Joseba Permach Martin (Donostia, 1969ko uztailaren 16a) Batasunaren bozeramaile ohietako bat da. 1997an Herri Batasuneko Mahai Nazionaleko kidetzat hasi zen lanean, aurreko Mahai Nazionala atxilotu ondoren. Donostiako zinegotzi izan zen 1992tik 2000ra, eta Euskal Herritarrok alderdiarekin parlamentaria Eusko Legebiltzarrean.

## Bizitza pertsonala

1969an jaio zen Donostian. Gaztetan puntako kirolaria izan zen, eta 400 metroko lasterketan Gipuzkoako gazte mailako txapelduna izan zen. Ekonomia ikasketak burutu zituen. Ezkondua dago, hiru seme-alaben aita da, eta Zarautzen bizi da.

## Militantzia politikoa

1992an Donostiako udaletxean zinegotzi moduan hasi zen. 1995ean HBko zerrenda-burua izan zen eta udal bozeramalea. 1997an HBko Mahai Nazionala kartzelatzearekin batera Arnaldo Otegirekin batera HBren bozeramaile lanak egiten hasi zen. Geroago Mahai Nazional berriko koordinatzaile aukeratu zuten. 1999ko hauteskundeetan berriro aurkeztu zen udaletxerako, baina 6 hilabete geroago dimisioa aurkeztu zuen, eta Mahai Nazionalaren koordinazioan aritu zen. 2001ean Batasuna sortu zen, eta hor ere Mahai Nazionaleko koordinazio lanak egiten jardun zuen.
2004ko urtarrilaren 16an Araitz Zubimendiren ordez Eusko Legebiltzarrean parlamentari izan zen.
Hainbat auzi ditu irekita, Ekin, Udalbiltza eta Batasunaren aurkakoak besteak beste. 2007ko urriaren 4an Espainiako Polizia Nazionalak atxilotu zuen Seguran (Gipuzkoa), eta epailearen aginduz espetxeratua izan zen. 2010eko martxoaren 27an epaileak fidantza ezarri zion eta kartzelatik irten zen epaiketaren zain. Zarautzen Ezker Abertzaleko ehunka kidek harrera egin zioten.
* Datuak: Q3753862
* Multimedia: Joseba Permach / Q3753862